ร้านladuree ในlondon มีด้วยกัน2 สาขา เคยรีวิวไปสาขาแรกตรงสาขา harrods ตอนนี้บุญหล่นทับมีคนซื้อมาฝากอีกกล่อง 12ชิ้น 6รสชาติ เล่นเอาทานฟิน จิบน้ำชาเปลี่ยนรสชาติกันไม่ทันเลยค่า

ร้านladuree สาขานี้อยู่ตรง covent garden วิธีการเดินทางให้ลง tube สถานี covent garden ขึ้นมาแล้วเดินไปตรงข้ามกับ istudio ร้านจะอยู่ตรงข้ามเยื้องๆกัน

ร้านมีที่นั่งสำหรับคนที่มาทานบริเวณร้านด้วยบริเวณชั้น2 ร้านตกแต่งสีพาสเทลๆเหมือนทุกสาขา สวยงามน่ารัก ภายในร้านนอกจากมี macarons ขายแล้วก็มีชาและขนมเค้กอื่นๆขายด้วยค่ะ

••รสชาติที่ได้ชิมวันนี้••
- Orange Blossom
ถ้าจะถามว่าชอบรสชาติไหนที่สุดในกล่อง คงต้องบอกว่าเป็นชิ้นนี้เลยค่ะ หอมละมุนมากๆๆ ละมุนคือละมุนจริงๆ หอมเหมือนมะลิเลยฮ่าๆ รสชาติหวานหอมทานแล้วรู้สึกดีมากเลย ที่บอกว่าชอบที่สุด เพราะ เราว่าเป็นชิ้นที่ทานได้เรื่อยๆ รสชาติไม่ปรี๊สปร้าดรุนแรง ทานกับชาหรือกาแฟก็น่าจะเข้ากันดีทั้งหมด รสชาติแบบนี้ถึงทานบ่อยก็คงไม่เบื่อค่ะ หอมมากจริงๆค่ะ ถ้าใครอยากซื่อฝากผู้ใหญ่ๆ หรือไม่แน่ใจว่ารสชาติแบบไหนที่ทานง่ายเหมาะกับทุกคน เราว่ารสนี้ดีมากค่ะ

- Raspberry
รสรสเบอรี่วันนี้ลองทานต่อจากรสblackcurrant เลย ส่วนตัวชอบ blackcurrant มากกว่า เพราะ กลิ่นชัดเจนกว่าหอมกว่า raspberry หน่อย ส่วนรสชาติก็คล้ายๆกันหวานอมเปรี้ยว แต่รสนี้จะธรรมชาติมากเลย ตรงที่มีกรุบๆเม็ดราสเบอรี่เม็ดมาในเนื้อไส้เลยค่ะ

- Blackcurrant Violet
ชิ้นนี้เป็นสีม่วงเข้มกลิ่นจะเป็นกลิ่นหอมๆกำลังดี ออกรสหวานอมเปรี้ยวหน่อย ใครชอบทานพวกเบอรี่แนะนำรสนี้ค่ะ เพราะ กลิ่นจะหอมมากๆถูกใจแน่นอน ไม่เปรี้ยวมากเกินไปดีค่ะ

- Pistachio
ชิ้นนี้เป็นอีกชิ้นที่เราว่าทานง่าย กลิ่นหอมอ่อนๆ กลมกล่อมทั้งกลิ่นทั้งรสชาติ รสชาตินุ่มๆ ทานกับชาน่าจะเข้ากันดีมากๆค่ะ

- Rose petal
รสนี้เข้าปากแล้วรับรองทุกคนต้องทำหน้าเหมือนกัน ฟินเฟ่ออ คือ เข้าปากแล้วมันไม่ต้องบอกไม่ต้องบรรยายเลยว่านี่รสอะไร แต่จะบอกได้เลยว่านี่กุหลาบแถมกุหลาบแดงซะด้วย นี่คือนิยามของความหวานหอมที่แท้จริง!! เหมือนเอากุหลาบสดๆมาเคี้ยวเลย หอมมาก555 แต่หวานอร่อยจริงๆ ที่ชอบสุด คือ ครีมของชิ้นนี้จะเบาฟูกว่ารสอื่น เวลาทานมันเลยนุ่ม หอมขึ้นจมูกรวดเร็วมากค่ะ

- Bitter Chocolate
รสนี้ชอบค่ะ เป็นรสธรรมดาที่ทานง่ายเป็น signature อีกชิ้นนอกจากsalted caramel รสนี้เข้มข้น dark chocolate มากเลย หวานๆขมๆหอมกลิ่นชอกโกแลตแตกละลายในปาก ใครชอบชอกโกแลตคงจะฟินไปกับรสเข้มข้นละมุนที่ผสมกับแป้งกรอบนุ่มละลายในปากได้อย่างลงตัวแน่นอน

••สรุป••
วันนี้พอดีเพื่อนนำกลับมาไทยสภาพมาการองอาจมีหักๆบ้างนิดหน่อยถ่ายรูปมาต้องขออภัย แต่รสชาติโดยรวมอร่อยเหมือนเดิม ฟินมากค่ะ ราคาต่อชิ้นอาจโหดหน่อยชิ้นละประมาณ1.8£ แต่นานๆทานทีใช้สติในการทานหน่อยก็ดีเหมือนกันค่าา55